HVALA TI GORANE !
Na svoj osobni zahtjev, Goran Proleta više nije trener Jadrana LP!
Vijest koja se jučer šuškala po kuloarima potvrđena je na kasnom sinoćnjem sastanku uprave i trenera.
“Goran Proleta je došao u naš klub na polusezoni prije nepune 3 godine u misiju spašavanja tada prvog kandidata za ispadanje iz 3.HNL Jug. Iz lige je ispadalo 5 klubova, a Jadran LP na čelu s Goranom je suvereno promarširao drugim dijelom prvenstva i ostanak izborio čak 5 kola prije kraja!”- prenijeli su na svojim službenim stranicama iz uprave Jadrana.
Sa Jadranašima je u protekle dvije sezone oba puta osvojio Županijski nogometni kup, a u sezoni 2018/2019 izborio osminu finala Hrvatskog nogometnog kupa čime je ušao u povijest našeg kluba kao jedinom treneru kojem je to uspjelo.
Goran svom nasljedniku ostavlja jednu od najstabilnijih momčadi u ligi, a zašto je Jadran LP to već neko vrijeme, duguju najviše upravo ovom čovjeku.
Uprava će na ovoj stranici izvijestiti javnost o daljnjim koracima i novom treneru.
Još jedan put Gorane, hvala na svemu. Nikad zbogom, samo doviđenja!